**Ajánlattételi Felhívás**

**a Liszt Ferenc Zeneművészeti Egyetem „Büfé- és melegítőkonyhás (üzemi+közétkeztetési) étterem szolgáltatás biztosítása a Ligeti György épületben bérleti-üzemeltetési jogviszony keretében” tárgyú nyílt pályázathoz**

**Előzmények**

Ajánlatkérő az állami vagyonról szóló 2007. évi CVI. törvény, és az állami vagyonnal való gazdálkodásról szóló 254/2007 (X.4.) Korm. rendelet szerint nyílt vagyonhasznosítási eljárást folytat le jelen ajánlattételi felhívás keretében, illetve az általa fenntartott Bartók Béla Zeneművészeti és Hangszerészképző Gyakorló Szakgimnázium részére, az ott tanuló diákok étkeztetésének biztosítására a gyermekek védelméről és a gyámügyi igazgatásról szóló 1997. évi XXXI. tv. előírásai szerint.

A versenyeljárás célja, hogy biztosítsa a munkahelyi és diákétkeztetést, valamint az Egyetem számára a napközbeni büfészolgáltatást.

1. **Ajánlatkérő adatai**

1.1 Az ajánlatkérő neve:

Liszt Ferenc Zeneművészeti Egyetem

1.2 Ajánlatkérő székhelye:

1061 Budapest, Liszt Ferenc tér 8.

1.3 Ajánlatkérő képviselője:

Szentgyörgyvölgyi László Zoltán kancellár

1.4 Ajánlatkérő kapcsolattartója:

Papp Gábor, Műszaki Igazgató

1.5 Ajánlatkérő kapcsolattartója telefonszáma:

06 1 462 4600

1.6 Ajánlatkérő kapcsolattartója e-mail címe:

muszaki.igazgato@zeneakademia.hu

1.7 Ajánlatkérő adószáma:

15308957-2-42

1.8 Ajánlatkérő bankszámlaszáma:

**10032000-01426768-00000000 (Magyar Államkincstár)**

1. **Az ajánlatkérés tárgya**

A Ligeti György oktatási épületben (1077 Budapest, Wesselényi utca 52.) – oktatók, hallgatók, középiskolai diákok, illetve az Egyetem alkalmazottai részére üzemeltetett büfé és melegítőkonyhás étterem, valamint a Bartók Béla Zeneművészeti és Hangszerészképző Gyakorló Szakgimnázium tanulói és tanárai részére melegítőkonyhás étterem közétkeztetés céljából.

A nyertes Ajánlattevővel Ajánlatkérő 36 hónap határozott időtartamra köt szerződést a jelen Dokumentáció (a továbbiakban: Dokumentáció) elválaszthatatlan mellékletét képező műszaki leírásában részletezettek szerint, valamint a mellékelt bérleti-üzemeltetési szerződés szerint.

**Az ajánlatok elbírálásának szempontjai:**

Az Ajánlatkérő az ajánlatokat a „legmagasabb összpontszámot elérő” ajánlat szempontja alapján, a Dokumentáció 11. pontjában előírtak szerint bírálja el.

**Egyéb, a büfék üzemeltetésével kapcsolatos információk:**

Ajánlatkérő fenntartja magának a jogot a szerződéses időszak alatt az üzemeltetéssel érintett helyiségek átalakítására, fejlesztésére.

Ebben az esetben a szerződéses felek külön megegyezésük szerint rögzítik a fentebb meghatározott változtatások költségviselését vagy költségmegosztását, illetve a változtatással érintett egységek további üzemeltetési és egyéb szerződéses feltételeit.

1. **Az ajánlat benyújtásának határideje**

Ajánlatukat írásban, **2019. augusztus 05. napján 12.00 óráig** várjuk személyesen, vagy postai úton a Liszt Ferenc Zeneművészeti Egyetem Műszaki és Vagyongazdálkodási Igazgatóságra (személyesen: 1077 Budapest, Wesselényi utca 52., Üzemeltetési Osztály 206. szoba (Papp Edina), postai úton: 1391 Budapest, Pf. 206.). A határidőn túl beérkezett ajánlatokat az Ajánlatkérő nem tudja befogadni.

Postai úton történő ajánlattétel esetén felhívjuk szíves figyelmüket, hogy a fenti határidő nem az ajánlatuk feladására, hanem Ajánlatkérő számára történő kézbesítésére vonatkozik. Személyes kézbesítés esetén az ajánlatokat hétköznap 09.00 órától 16.00 óráig (pénteken 9.00 órától 14.00 óráig, az ajánlattételi határidő utolsó napján 12:00 óráig) lehet leadni Ajánlatkérő képviselőjénél a fenti címen. A borítékon kérjük feltüntetni az alábbiakat:

 ***„Büfé- és melegítőkonyhás (üzemi+közétkeztetési) étterem szolgáltatás biztosítása a* Ligeti György épületben *bérleti-üzemeltetési jogviszony keretében” pályázat.***

1. **Az ajánlattevők**

Ajánlatot nyújthat be bármely Magyarországon nyilvántartásba vett és székhellyel rendelkező jogi személy, egyéni cég vagy egyéni vállalkozó (a továbbiakban együtt: ajánlattevő) önállóan vagy más ajánlattevővel közösen.

Közös ajánlattétel esetén az ajánlattevőknek az ajánlat részeként be kell nyújtaniuk a közös ajánlattal összefüggő megállapodásukat, amelynek tartalmaznia kell nyilatkozatukat arról, hogy a szerződés szerinti teljesítésért egyetemleges kötelezettséget és felelősséget vállalnak, valamint a teljesítésben való részvételük arányát, a feladatoknak az ajánlattevők közötti megosztását, továbbá a képviselő ajánlattevő megjelölését és a képviseletre vonatkozó teljes jogú meghatalmazását.

A jelen Pályázati Dokumentáció alapján kötendő szerződésben foglalt kötelezettségeket az önálló ajánlattevőnek önálló, a közös ajánlattevőknek pedig egyetemleges felelősséggel kell teljesíteniük. Az ajánlattevők felelősséggel tartoznak a teljesítésbe bevont kapcsolt vállalkozásaiknak, illetve alvállalkozóiknak a szerződés teljesítésével összefüggő tevékenységéért is.

1. **Az ajánlat benyújtásának követelményei**

5.1 Az ajánlattevőnek az ajánlathoz csatolnia kell az ajánlattételi határidőt megelőző utolsó lezárt üzleti év – működési formájának megfelelő – a számviteli jogszabály szerinti beszámolójának egyszerű másolati példányát. Amennyiben a beszámoló elérhető a céginformációs szolgálat honlapján, akkor nem szükséges a beszámoló csatolása az ajánlatban.

5.2. Alkalmatlan az ajánlattevő, ha:

Az ajánlattételi határidőt megelőző utolsó lezárt üzleti évben a mérleg szerinti eredménye negatív volt.

* 1. Az ajánlattevő felé alkalmassági követelmény az ajánlattételi határidőt megelőző három (3) évben (2016-2018) minimum 6 (hat) hónap melegítőkonyhás étkeztetési szolgáltatásban szerzett tapasztalat. Ennek hiányában ajánlatkérő a pályázatot érvénytelennek nyilvánítja.

* 1. Az ajánlattétel nyelve a magyar. Amennyiben az ajánlatban idegen nyelvű dokumentum kerül becsatolásra, úgy az ajánlattevő köteles annak egyszerű magyar fordítását is az ajánlatához csatolni.
	2. Ajánlattevő ajánlatát összefűzve vagy bekötve köteles 1 példányban benyújtani Ajánlatkérő részére. Az ajánlatot tartalomjegyzékkel, valamint oldalszámozással kell ellátni.

5.6 Ajánlattevő köteles ajánlatán az alábbiakat feltüntetni: **„*Liszt Ferenc Zeneművészeti Egyetem „Büfé- és melegítőkonyhás (üzemi+közétkeztetési) étterem szolgáltatás biztosítása a* Ligeti György épületben *bérleti-üzemeltetési jogviszony keretében”***

5.7. Az ajánlat elkészítésével és benyújtásával kapcsolatosan felmerülő valamennyi költség kizárólag Ajánlattevőt terheli.

5.8. Ajánlatkérő jelen pályázat eredményét elsősorban a benyújtott ajánlatok bírálata alapján kívánja meghatározni.

Amennyiben a Dokumentáció 11.) pontjában meghatározott bírálati módszer alkalmazásával az első helyen kettő vagy több azonos pontszámú ajánlat áll, vagy egyéb okból indokolt, úgy ajánlatkérő fenntartja magának a jogot arra, hogy az érintett Ajánlattevőkkel tárgyalást kezdeményezzen.

Ez esetben Ajánlatkérő az érintett Ajánlattevők számára a hiánypótlási határidő leteltét követően tárgyalási meghívót küld, amelyben megjelöli Ajánlatkérő nevét, székhelyét, a tárgyalás pontos helyét és időpontját, illetve a pályázat tárgyát.

A tárgyalás menete a következő: Ajánlatkérő egy- vagy kétfordulós tárgyalást tervez az érintett Ajánlattevőkkel. Ajánlatkérőnek lehetősége van az Ajánlattevőkkel akár egyenként, akár együttesen tárgyalni.

1. **A szerződéskötés tervezett időpontja**

Az eljárás eredményéről szóló tájékoztatás megküldésének napját követő 15. naptári nap.

1. **Részajánlat**

Részajánlat és többváltozatú ajánlat megtételére nincs lehetőség.

1. **Hiánypótlás**

Ajánlatkérő a hiánypótlás lehetőségét az Ajánlattevők részére egy alkalommal biztosítja, de tisztázó kérdést a hiánypótlásra túl is tehet fel.

Ajánlatkérő határidő kitűzésével felhívhatja Ajánlattevőket a jelen ajánlattételi felhívásban megjelölteknek megfelelően a beadott ajánlat hiányosságainak pótlására. Amennyiben az Ajánlattevő a biztosított határidőn belül a felhívásnak nem tesz eleget, Ajánlatkérő Ajánlattevő ajánlatát kizárhatja.

1. **A Kizárólagos üzemeltetési szerződés**

Az eljárás nyertesével megkötésre kerülő szerződéstervezetet jelen ajánlattételi felhívás 2. sz. melléklete tartalmazza.

Ajánlattevőnek nyilatkoznia kell ajánlatában a Dokumentáció 3. sz. melléklete szerinti nyomtatvány kitöltésével, hogy a szerződéstervezet valamennyi rendelkezését elfogadja, és annak teljesítésére – nyertessége esetén – feltétlen kötelezettséget vállal.

1. **Ajánlatkérő koncepciója a büfék üzemeltetésére vonatkozóan**

**Ajánlattevők ajánlatuk összeállítása során kötelesek figyelembe venni az alábbi előírásokat, valamint azok költségvonzatát:**

Ajánlattevőnek teljesítése során figyelembe kell vennie az Ajánlatkérő koncepcióját.

A büfé és melegítőkonyhás (üzemi+közétkeztetési) éttermi szolgáltatásoknak a hallgatók, diákok, oktatók és a dolgozók igényeit kell kiszolgálnia mind a termékkínálat, mind az árképzés tekintetében.

1. **Bírálati szempont**

Az ajánlatok „a legmagasabb összpontszámot elérő ajánlat” bírálati szempontja alapján kerülnek elbírálásra. A bírálati szempontokra adható pontszámok 1-től 100-ig terjednek. Ajánlatkérő ajánlatát jelen ajánlati felhívás 1. sz. mellékletét képező felolvasólap értelemszerű kitöltésével köteles megadni.

1. Bérleti díj

Ajánlattevő által megajánlott bérleti díj (bruttó), ami tartalmazza a büfé és melegítőkonyha bérleti díját együttesen.

Ajánlatkérő tájékoztatja Ajánlattevőket arról, hogy a büfében és a melegítőkonyhás étteremben bérleti díjat kíván felszámolni.

1. A Büfé- és melegítőkonyhás (üzemi) étteremszolgáltatásainak szakmai működtetésére és fejlesztésére vonatkozó koncepció

Az Ajánlatkérő a pályázatához előírja szakmai koncepció csatolását a Büfé szolgáltatásainak színvonalas működtetése és fejlesztése tárgyában.

A Büfé szolgáltatásainak működtetésére és fejlesztésére vonatkozó koncepciónak (a továbbiakban: Koncepció) az alábbiakat kell tartalmaznia:

* termékkínálat, Ajánlattevő által árusítani tervezett termékek listája, és a tervezett választék,
* termékek árazási koncepciója, és az Ajánlatkérő által a szerződéstervezet 5. sz. mellékletében meghatározott kötelező termékkínálat árai (**Termékkosár** bruttó végfelhasználói ár),
* üzemeltetésre vonatkozó koncepció és annak megvalósítása: berendezések és azok műszaki paraméterei (elektromos teljesítmény, mérete stb.), konyhatechnológiai leírás, takarítási rend, hulladékkezelés.

|  |  |  |
| --- | --- | --- |
|  | Bírálati szempont | Legfeljebb adható pontszám |
| A | Liszt Ferenc Zeneművészeti Egyetem büfé és melegítőkonyhás étterem havi bérleti díja együttesen | 50 |
| B | Liszt Ferenc Zeneművészeti Egyetem büfé és melegítőkonyhás étterem, működtetésére és fejlesztésére vonatkozó koncepció | 50 |

Egyéb előírások: Ajánlatkérő fenntartja magának a jogot, hogy amennyiben a benyújtott pályázat a fenti bírálati elemek vonatkozásában túlzottan alacsony vagy magas, illetőleg kirívóan aránytalannak bizonyuló kötelezettségvállalást tartalmaz, úgy az érintett Ajánlattevőtől indokolást kérjen a tárgyban. Amennyiben az így rendelkezésre bocsátott írásos indokolás nem összeegyeztethető a gazdasági ésszerűséggel, úgy Ajánlatkérő a pályázatot érvénytelennek nyilváníthatja.

Az Ajánlattevő ajánlati kötöttsége a pályázat beadásának időpontjában kezdődik és legalább hatvan napig, legfeljebb pedig érvénytelen ajánlat esetén az adott ajánlattevő vonatkozásában az ajánlat érvénytelenné nyilvánításáig, eredménytelen eljárás esetén az érvényes ajánlatot benyújtó ajánlattevők mindegyikének vonatkozásában az eljárás eredménytelenné nyilvánításáig, eredményes eljárás esetén pedig az érvényes ajánlatot benyújtó ajánlattevők mindegyikének vonatkozásában az eljárás végső nyertesével való szerződéskötésig tart.

Pontozás:

1. Bérleti díj mértékének értékelésénél Ajánlatkérő az alábbi pontozást alkalmazza:
* **a legmagasabb megajánlott bruttó bérleti díj: 50 pont**

A legmagasabb bérleti díjhoz képest megajánlott bérleti díj 10 %-os csökkenése 5 ponttal csökkenti az elérhető pontszámot. 50 %-os vagy annál kevesebb mértékű bérleti díj 0 pontot kap.

1. A Büfé és melegítőkonyhás étterem, működtetésére és fejlesztésére vonatkozó koncepció értékelésénél Ajánlatkérő a pontozás és az arányosítás módszerét alkalmazza a C1.)-C5.) pontokban részletezettek szerint: **Legfeljebb 50 pont adható.**

|  |  |  |
| --- | --- | --- |
|  | Szakmai koncepció | adható maximális pontszám |
| C.1. | Büfében biztosított termékkínálat 8/a. sz. melléklet alapján | 15 |
| C.2. | Az önként vállalt termékkínálat 8/b sz. melléklet alapján |  5 |
| C.3. | **Termékkosár** ára (bruttó) | 10 |
| C.4. | Melegítőkonyhás étteremben biztosított termékkínálat  | 10 |
| C.5. | Melegítőkonyhás étteremben biztosított ételek bruttó egységára (Á**rukosár**) | 10 |
|  | **Összesen:** | **50** |

Amennyiben az Ajánlathoz csatolt koncepció nem tartalmazza Ajánlatkérő által megadott C1.)-C.3.)-C.4)-C5.) pontokban felsorolt tartalmi elemeket teljes körűen, úgy ajánlata érvénytelen.

**C1.) Büfében biztosított termékkínálat**

Termékkínálat értékelése során Ajánlatkérő a maximális pontot adja, ha az Ajánlattevő vállalja a 8/a. sz. melléklet szerinti termékek árusítását teljes körűen vállalja.

|  |  |
| --- | --- |
| értékelés | pontozás |
| Amennyiben a pályázat Ajánlatkérő által a 8/a. sz. mellékletben megadott Kötelezően biztosítandó termékkínálatot teljes körűen tartalmazza. | 15 |

**C2.) Az önként vállalt termékek forgalmazása**

Termékkínálat értékelése során Ajánlatkérő 5 ponttal jutalmazza, ha Ajánlattevő a büfé üzemeltetése során legalább 5 (öt) különböző termék forgalmazását vállalja a kötelező termékkínálaton felül. A 8/b. számú mellékletben van lehetősége megjelölni a termékeket, kitöltése nem kötelező, és Ajánlattevő pályázata nem válik érvénytelenné, a táblázat üresen hagyásával.

|  |  |
| --- | --- |
| értékelés | pontozás |
| Amennyiben az Ajánlattevő kitölti a 8/b. számú melléklet önként vállalt termékekre vonatkozó táblázatát. | 5 |

**C3.) Termékkosár bruttó ára**

A megajánlott termékek bruttó összára képezi a pontozás alapját. A legalacsonyabb összegű „Termékkosár bruttó ár” kap maximálisan elérhető 10 pontot, amennyiben minden termékhez rendelt árat. A hiányosan kitöltött adatlap nem részesül pontozásban. A legalacsonyabb beérkezett árhoz képest minden 10 % eltérés után 1 pont levonás. 50 % növekmény után 0 pont adható.

**C4.) Melegítőkonyhás étteremben biztosított termékkínálat**

Termékkínálat értékelése során Ajánlatkérő előnyösnek értékeli, ha Ajánlattevő a melegítőkonyhás étterem üzemeltetése során Ajánlatkérő koncepcióját figyelembe veszi és azt a napi üzemeltetésbe beépíti. (9. sz. melléklet)

|  |  |
| --- | --- |
| értékelés | pontozás |
| Amennyiben a pályázat Ajánlatkérő által 9/a. sz. mellékletben megadott Kötelezően biztosítandó termékkínálatot teljes körűen tartalmazza. | 8 |
| Amennyiben a pályázat Ajánlatkérő által megadott 9/a. sz. mellékletben megadott Kötelezően biztosítandó termékkínálaton felül a 9/b. sz. mellékletben Opciós termékkínálatot is teljes körűen tartalmazza | 2 |
| Összesen adható: | 10 |

**C5.) Melegítőkonyhás étteremben biztosított árukosár bruttó ára**

A felsorolt valamennyi ételhez rendelni szükséges bruttó egységárat. A legalacsonyabb összegű „árukosár” érték képezi a pontozás alapját. A legalacsonyabb összegű „árukosár összár” kap maximálisan elérhető 10 pontot, amennyiben minden termékhez rendelt árat. A közétkeztetés részére is biztosítani szükséges diák menüt, ennek ára legfeljebb bruttó 950 Ft lehet. A hiányosan kitöltött adatlap nem részesül pontozásban. A legalacsonyabb beérkezett árhoz képest minden 10 % eltérés után 1 pont levonás. 50 % növekmény után 0 pont adható. A pontozásban a diákmenü ára nem vesz részt, azt kötelezően „fix” áron kell vállalnia az Ajánlattevőnek.

1. **Kizáró okok**

Ajánlatkérő kizárja az értékelésből azon ajánlattevőt,

* aki nem felel meg a jelen dokumentáció 5. pontjában foglalt feltételeknek,

igazolási mód: pályázó nyilatkozata,

* aki végelszámolás alatt áll, vagy az ellene indított csődeljárás vagy felszámolási eljárás folyamatban van, önkormányzati adósságrendezési eljárás alatt áll,

igazolási mód: pályázó nyilatkozata,

* aki tevékenységét felfüggesztette, vagy akinek tevékenységét felfüggesztették,

igazolási mód: pályázó nyilatkozata,

* aki az adózás rendjéről szóló 2017. évi CL. törvény 7. §-ának 34. pontja szerinti, hatvan napnál régebben lejárt esedékességű köztartozással rendelkezik,

igazolási mód: pályázó nyilatkozata,

* akia Büntető Törvénykönyvről szóló 2012. évi C. tv. XXVII. fejezetében meghatározott korrupciós bűncselekmények vagy a XXXVI. illetve XXXVIII. fejezetben meghatározottgazdasági bűncselekmény elkövetése miatt büntetett előéletű, aki gazdálkodó szervezetben vagy gazdasági társaságban vezető tisztség betöltését kizáró foglalkozástól eltiltás hatálya alatt áll, illetve akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a (2) bekezdése alapján a bíróság jogerős ítéletében korlátozta,

igazolási mód: pályázó nyilatkozata,

A kizáró ok hiányáról Ajánlattevőnek **csatolnia kell** **nyilatkozatát**.

1. **Alkalmassági követelmények**
* aki az 5. pontban előírt követelmények bármelyikét nem teljesíti.

igazolási mód**:** **pályázó** **nyilatkozata**, melyben fel kell tüntetni: a működtetett egységek megnevezését, helyét, azt, hogy azok saját tulajdonban vannak-e, vagy bérleti/üzemeltetési jogviszony alapján működtette ajánlatkérő (ha nem saját tulajdonú a vendéglátó-ipari egység, úgy köteles ajánlatkérő a tulajdonost/bérbeadót megnevezni, és elérhetőségeit megadni), az üzemeltetés időtartamát.

* akinek az Ajánlatkérő felé az ajánlattételi határidő időpontjában Ajánlatkérő felé tartozása áll fenn.

Amennyiben esetlegesen Ajánlatkérő tudomására jut, hogy Ajánlattevő az alkalmassági követelmények vonatkozásában (vagy egyébként ajánlatának egyéb részeiben) valótlan adatot közölt, úgy az adott Ajánlattevőt kizárja a bírálatból. Az alkalmassági követelményeknek nem megfelelő pályázót Ajánlatkérő kizárja a bírálatból.

1. **További követelmények az ajánlat benyújtásával kapcsolatban:**

14.1 Az ajánlatban szereplő nyilatkozatokat ajánlattevőnek cégszerű aláírással kell ellátnia. Meghatalmazott eljárása esetén ajánlattevő képviselőjének meghatalmazását is szükséges csatolni.

14.3. Ajánlattevőnek a következő igazolásokat és nyilatkozatokat kell – amennyiben formanyomtatvány megadásra került, úgy a megjelölt formanyomtatványokat értelemszerűen kitöltve – ajánlatához **csatolnia:**

* Felolvasólap (1. sz. melléklet)
* Nyilatkozat a szerződés teljesítéséről és a szerződéses feltételek elfogadásáról (3. sz. melléklet)
* Nyilatkozat a kizáró okokról (4. sz. melléklet)
* Nyilatkozat referenciáról a büfé üzemeltetés/szolgáltatás tekintetében (ajánlati felhívás 5. pont 3 bekezdés, illetve 13. pont 3 bekezdés, 5. sz. melléklet)
1. **Helyszíni bejárás, kiegészítő tájékoztatás**

Az Ajánlatkérő 2019. július 15. napján, 10:00 órakor helyszíni bejárást tart. Találkozási helyszínek:

* 1077 Budapest, Wesselényi utca 52. – porta

Részvételi szándékát kérjük, előre jelezni szíveskedjen a papp.edina@zeneakademia.hu e-mail címen.

Tekintettel arra, hogy Ajánlatkérő megítélése szerint a helyszín megtekintése a sikeres pályázat előfeltétele lehet, ezért kérjük Ajánlattevőket, hogy a helyszíni bejáráson saját érdekükben lehetőség szerint vegyenek részt.

Ajánlatkérő valamennyi Ajánlattevő számára azonos feltételekkel lehetőséget biztosít a pályázat feltételeivel, a pályázati felhívással illetve dokumentációval kapcsolatos kérdésfeltevésre. A kérdéseket írásban (elektronikus levél, postai küldemény vagy faxküldemény formájában) legkésőbb a pályázat benyújtásának határidejét megelőző 4. napig jogosultak megküldeni a vonatkozó elérhetőségek valamelyikére. A felmerült kérdésekre adott válaszokat valamennyi Ajánlattevőnek azonos tartalommal legkésőbb a pályázat benyújtásának határidejét megelőző 2. napig adja meg Ajánlatkérő.

1. **Érvénytelenség, eredménytelenség**

Érvénytelen a pályázat különösen:

* amelyet határidő után nyújtottak be;
* amely ellentmondást, a csatolt igazolásnak vagy a valóságnak meg nem felelő nyilatkozatot tartalmaz, és ezen körülmények a hiánypótlás keretében nem oldhatóak fel;
* amely a hiánypótlást követően sem felel meg a pályázati dokumentációban meghatározott előírásoknak és/vagy feltételeknek;
* amely kirívóan magas ajánlati elemet tartalmaz;
* amennyiben Ajánlattevő nem felel meg az alkalmassági követelményeknek;
* amennyiben Ajánlattevő a kizáró okok fennállta ellenére nyújtotta be a pályázatát, vagy a kizáró okok vele szemben a pályázati eljárás során keletkeztek.

Ajánlatkérő a pályázat érvénytelensége tárgyában meghozott döntéséről annak meghozatalától számított 5 munkanapon belül értesíti Ajánlattevőt.

Eredménytelen az eljárás különösen, ha:

* nem érkezett érvényes pályázat;
* a benyújtott pályázatok egyike sem felel meg a pályázati kiírásban foglalt feltételeknek;
* Ajánlatkérő a pályázatot bármely okból eredménytelennek nyilvánítja.
1. **Költségviselés és felelősség**

A pályázati eljárásban történő részvétellel kapcsolatos minden költséget az Ajánlattevő köteles viselni. A pályázat tartalmáért, a nyilatkozatok valódiságáért, az előírt formai és tartalmi követelményeknek való megfelelésért kizárólag az Ajánlattevőt terheli a felelősség.

1. **Jogfenntartás**

Az Ajánlatkérő fenntartja magának a jogot, hogy a pályázati felhívást az ajánlattételi határidő letelte előtt indokolás nélkül módosítsa vagy visszavonja.

Az Ajánlatkérő fenntartja magának a jogot, hogy a pályázati eljárást annak bármely szakaszában indoklás nélkül felfüggessze, lezárja, visszavonja. A visszavonást írásbeli értesítéssel hozza az Ajánlattevők tudomására. Az Ajánlatkérő az Ajánlattevőkkel szemben semmilyen felelősséget nem vállal a visszavonásból származó következményekért. A jelen felhívás nem tekinthető az Ajánlatkérő által tett szerződéses ajánlatnak, vagy bármilyen kötelezettségvállalásnak. Az eljárás lebonyolítása az Ajánlatkérő belső utasításai és szabályai szerint történik. Az Ajánlatkérő felhívja az Ajánlattevők figyelmét, hogy kizárólag a tárgyi feladatok teljes körű elvégzésére benyújtott ajánlatokat fogadja el.

Az Ajánlattevők, függetlenül attól, hogy benyújtanak-e ajánlatot vagy sem, kötelesek azok részleteit titkosan és bizalmasan kezelni.

Az Ajánlatkérő fenntartja a jogot a beérkezett ajánlatokkal kapcsolatos tartalmi- és/vagy ártárgyalásra, azonban, ha már közvetlenül a tartalmi- és/vagy árajánlatok bontását követően nyilvánvalóvá válik, hogy a lehető legjobb ajánlatot kapta, tárgyalás nélkül is elfogadhatja azt.

Az Ajánlattevők a jelen pályázati felhívás feltételeit magukra nézve kötelező jelleggel elfogadják.

Az Ajánlatkérő fenntartja magának azon jogát, hogy a nyertes ajánlattevő visszalépése esetén a pályázat soron következő nyertesével szerződést kössön.

Az Ajánlatkérő fenntartja a jogot az ajánlattételi határidő meghosszabbítására, valamint az eredményhirdetés elhalasztására.

Az Ajánlattevő a pályázatát a fentiek ismeretében adja be, erre tekintettel a pályázattal kapcsolatban semmilyen igénnyel nem léphet fel.

1. **Az ajánlatok bontása és bírálata**

A benyújtott pályázatok bontására **2019. augusztus 5. napján 14 órai kezdettel** kerül sor, a benyújtás helyszínén, a Liszt Ferenc Zeneművészeti Egyetem Ligeti György oktatási épületében (Műszaki és Vagyongazdálkodási Igazgatóság).

1. **Az ajánlatok elbírálásáról szóló tájékoztatás**

Az Ajánlatkérő a bontást követő 5 munkanapon belül e-mail útján írásban közli a pályázat eredményét valamennyi Ajánlattevővel.

1. **Szerződéskötés**

Eredményes eljárás esetén a nyertes ajánlattevővel a szerződés megkötésére tervezetten **2019. augusztus 15.** napján kerül sor Ajánlatkérő székhelyén.

1. **Kapcsolattartási pontok**

A dokumentáció átvehető: a Liszt Ferenc Zeneművészeti Egyetem Műszaki és Vagyongazdálkodási Igazgatóságon 1077 Budapest, Wesselényi utca 52., Üzemeltetési Osztály 206. szoba (Papp Edina), kizárólag papír alapon a kijelölt kapcsolattartótól vagy az Ajánlatkérő honlapjáról ([www.lfze.hu/rólunk/pályázatok és meghirdetett](http://www.lfze.hu/r%C3%B3lunk/p%C3%A1ly%C3%A1zatok%20%C3%A9s%20meghirdetett) állások) letölthető.

Kiegészítő tájékoztatás kérhető: a Liszt Ferenc Zeneművészeti Egyetem Műszaki és Vagyongazdálkodási Igazgatóságán elektronikus úton a papp.edina@zeneakademia.hu vagy a muszaki.igazgato@zeneakademia.hu e-mail címen.

Az ajánlatok benyújtása: a Liszt Ferenc Zeneművészeti Egyetem Ligeti György oktatási épület (személyesen: 1077 Budapest, Wesselényi utca 52., 206. szoba; postai úton: 1391 Budapest, Pf. 206)

**AJÁNLATKÉRÉS Mellékletek**

|  |  |
| --- | --- |
| 1. sz. melléklet
 | Felolvasólap és ajánlati részletezés |
| 1. sz. melléklet
 | Szerződéstervezet |
| 1. sz. melléklet
 | Nyilatkozat a szerződés teljesítéséről és a szerződéses feltételek elfogadásáról |
| 1. sz. melléklet
 | Nyilatkozat a kizáró okokról |
| 1. sz. melléklet
 | Nyilatkozat referenciákról a büfé szolgáltatás tekintetében |
| 1. sz. melléklet
 | Nyilatkozat alvállalkozó igénybevételéről |
| 1. sz. melléklet
 | Műszaki leírás  |
| 8/a. sz. melléklet | A büfékben árusítandó „alap választékban szereplő” termékek és azok bruttó fogyasztói ára oktatási időszakban |
| 8/b. sz. melléklet | A büfékben árusítandó „plusz” termékek és azok bruttó fogyasztói ára oktatási időszakban |
| 9.a sz. melléklet | A melegítőkonyhás étteremben árusítandó „kötelezően biztosítandó” termékek és azok bruttó fogyasztói ára  |
| 9.b sz. melléklet | A melegkonyhás étteremben árusítandó „opcióként vállalt” termékek és azok bruttó fogyasztói ára |

Ajánlatkérés 1. sz. melléklet: Felolvasólap

**FELOLVASÓLAP**

**a Liszt Ferenc Zeneművészeti Egyetem „Büfé- és melegítőkonyhás (üzemi) étterem szolgáltatás biztosítása A Ligeti György épületben üzemeltetése bérleti-üzemeltetési jogviszony keretében” tárgyú nyílt pályázathoz**

Ajánlattevő adatai:

|  |  |
| --- | --- |
| Neve: |  |
| Székhelye: |  |
| Adószáma: |  |
| Cégjegyzékszáma: |  |
| Telefonszáma: |  |
| Fax száma: |  |
| Email címe: |  |
| Kapcsolattartó neve: |  |
| Kapcsolattartó telefonszáma: |  |

**AJÁNLAT A BÜFÉ- ÉS MELEGÍTŐKONYHÁS (ÜZEMI) ÉTTEREM ÜZEMELTETÉSÉRE**

|  |  |  |
| --- | --- | --- |
| **A** | Liszt Ferenc Zeneművészeti Egyetem büfé és melegítőkonyhás étterem havi bérleti díja együttesen | ……Ft/hónap |
| **B** | A Büfé és melegítőkonyhás étterem, működtetésére és fejlesztésére vonatkozó koncepció | van/nincs |
| **C** | A felhívás 6. oldal C.3. pontja szerinti bruttó árat kérjük megadni. (**Termékkosár)** | ……Ft |
| **D** | A felhívás 6. oldal C.5. pontja szerinti bruttó árat kérjük megadni. (**Árukosár**) | ……Ft |

…………………. 2019. év …………. hónap ………. napján

…………………………….

 (az Ajánlattevő cégszerű aláírása)

Ajánlatkérés 2. sz. melléklet: Szerződéstervezet

BÉRLETI-ÜZEMELTETÉSI SZERZŐDÉS

(a **Liszt Ferenc Zeneművészeti Egyetem „Büfé- és melegítőkonyhás (üzemi+közétkeztetési) étterem szolgáltatás biztosítása a Ligeti György épületben bérleti-üzemeltetési jogviszonyra vonatkozóan**)

mely létrejött egyrészről a

**Liszt Ferenc Zeneművészeti Egyetem**

székhely: 1061 Budapest, Liszt Ferenc tér 8.

adószám: 15308957-2-42

számlaszám: 10032000-01426768-00000000

képviseli: Szentgyörgyvölgyi László Zoltán, kancellár

a továbbiakban: **Egyetem,**

másrészről a(z)

név: .......................................................................................

székhely: ...............................................................................

cégjegyzékszám/nyilvántartási szám: ..............................

adószám: ...............................................................................

képviseli: ...............................................................................

a továbbiakban: **Üzemeltető**

a továbbiakban: külön-külön **Fél**, együttesen **Felek** között, az alulírott helyen és időben, az alábbi feltételekkel:

ELŐZMÉNYEK

Jelen kizárólagos üzemeltetési szerződés (a továbbiakban: **Szerződés**) megkötésére az Egyetem által „**Liszt Ferenc Zeneművészeti Egyetem „Büfé- és melegítőkonyhás (üzemi+közétkeztetési) étterem szolgáltatás biztosítása a Ligeti György épületben bérleti-üzemeltetési jogviszony keretében** *kiírt nyílt pályázati (ajánlattételi) felhívás”* alapján, annak nyertes ajánlattevőjével kerül sor. A Pályázati felhívás és dokumentáció, valamint az Üzemeltető ajánlata, a jelen Szerződés elválaszthatatlan részét képezi.

**I. A szerződés tárgya**

1. **A jelen szerződéssel a Liszt Ferenc Zeneművészeti Egyetem Zeneakadémia a Liszt Ferenc Zeneművészeti Egyetem Ligeti György épületében üzemelő Büfé és melegítőkonyhás (üzemi+közétkeztetési) étterem (1077 Budapest, Wesselényi utca 52.) üzemeltetésére nézve jogot enged Üzemeltetőnek a jelen Szerződés hatályba lépésétől határozott időtartamra. Üzemeltető a részére engedett kizárólagos jogokért bérleti díj fizetésére köteles, a jelen Szerződésben meghatározott feltételek szerint.**

Az Egyetem bérbe adja, az Üzemeltető bérbe veszi az Egyetem vagyonkezelésében álló,

* a Budapest 33 905 hrsz.-ú, természetben a 1077 Budapest, Wesselényi utca 52. szám alatti Ligeti György épületének alagsorában, kiszolgáló helyiségekkel kialakított, mindösszesen 71,31 m2 alapterületű büfé-kávézó és melegítőkonyha (üzemi) étterem helyiségcsoportot büfé-kávézó és melegítőkonyhás (üzemi+közétkeztetési) étterem

üzemeltetése, a kapcsolódó büfé-kávézó és melegítőkonyhás (üzemi+közétkeztetési) éttermi szolgáltatások biztosítása céljából, a továbbiakban együttesen: Létesítmény.

A Létesítmény alaprajzi elrendezését a jelen Szerződés elválaszthatatlan részét képező 6. sz. melléklet tartalmazza.

Felek megállapodnak, hogy Üzemeltető a jelen Szerződéssel neki engedett jogok alapján a szerződés időtartama alatt folyamatos (az egyeztetett időszakokon kívül) jelleggel köteles a szolgáltatni, a jelen Szerződés elválaszthatatlan részét képező (2-3. sz. melléklet) ajánlattételi dokumentációban, valamint az ajánlatában szereplő szakmai leírásban ismertetett szolgáltatásokat nyújtani.

A Felek megállapítják, hogy a Létesítmény műszaki kialakításából, funkciójából adódóan a Létesítménytől független műszaki üzemeltetése nem lehetséges, a Létesítmény kizárólag a Létesítmény szolgáltatásait támogató, kizárólag a jelen Szerződés 1. pontjában foglalt célból használható, önállóan forgalomképtelen helyiségcsoport.

Az Egyetem az Üzemeltető rendelkezésére bocsátja a Létesítmény belsőépítészeti kialakításához igazodó, büfé kiszolgálótérhez tartozó, a jelen Szerződés 1. sz. mellékletében tételesen felsorolt épületgépészeti, belsőépítészeti és technológiai berendezéseit. Az Üzemeltető a jelen Szerződés aláírásával elismeri, hogy a jelen Szerződés elválaszthatatlan részét képező 1. sz. mellékletben felsorolt eszközöket és berendezéseket kifogástalan állapotban az Egyetemtől üzemeltetés céljára átvette.

Az Egyetem fenntartja magának a jogot arra, hogy a szerződéses időszak alatt az üzemeltetési egységeket átalakítsa, fejlessze. Ebben az esetben a Felek külön megegyezésük szerint rögzítik az ilyen változtatások költségviselését vagy költségmegosztását, illetve az érintett üzemeltetési egységek további üzemeltetési és egyéb szerződéses feltételeit.

1. **A Szerződés időtartama**

Jelen Szerződés 36 hónap határozott időtartamra, 2019. szeptember 05-től 2022. szeptember 05. napjáig jön létre.

Jelen Szerződést bármely Fél 90 napos felmondási idő betartásával a – mindenkori Rektori utasításban meghatározott – tanév végére felmondhatja.

**II. Felek jogai és kötelezettségei**

Az Üzemeltető kötelezettségei:

1. Üzemeltető a jelen Szerződéssel neki engedett kizárólagos jogok alapján - a jelen Szerződés elválaszthatatlan 2-3. sz. mellékletét képező ajánlattételi dokumentációban, valamint az ajánlatában szereplő szakmai leírásban ismertetett – büfé szolgáltatásokat biztosít a Létesítmény Büfé helyiségében. Üzemeltető a jelen Szerződés szerinti üzemeltetési tevékenysége során a jelen Szerződésben megállapított feltételek szerint köteles eljárni, a Létesítmény Büfé helyiségét rendeltetésszerűen köteles üzemeltetni.
* Az Üzemeltető tudomásul veszi, az Egyetem előzetes engedélye nélkül a Létesítményben és az abban elhelyezett berendezési tárgyakon nem végezhet semmilyen változtatást, átalakítást,
* az Üzemeltető a Létesítmény helyiségeibe csak az Egyetem előzetes engedélyével hozhat be és telepíthet bármilyen felszerelési, berendezési tárgyat,
* az Üzemeltető kizárólag az erre a célra kijelölt felületeken helyezhet el bármilyen információs, promóciós anyagot, árlistát, vásárlók könyvét, feliratot,
* a Létesítményen kívül az Üzemeltető csak az Egyetemmel történt előzetes egyeztetés után helyezhet el bármilyen termék-promóciós anyagot.

Az előbbi körülményt, valamint az ebből következő feltételeket és korlátozásokat, melyekről az Egyetem az Üzemeltetőt szükség esetén tájékoztatja, az Üzemeltető tudomásul veszi.

1. A büfé-kávézó és a melegítőkonyhás (üzemi+közétkeztetési) étterem működtetéséhez szükséges (szak)hatósági engedélyek beszerzése az Üzemeltető feladata és kötelezettsége. Az engedélyek beszerzésével kapcsolatos összes költség az Üzemeltetőt terheli. Az engedélyek hiányából adódó mindennemű felelősség, különösen az ezzel kapcsolatban kiszabott bírság és okozott kár teljes mértékben az Üzemeltetőt terheli. Az Üzemeltető köteles a hatósági engedélyek másolati példányát az Egyetem kérelmére rendelkezésre bocsátani. Az Üzemeltető haladéktalanul, és írásban dokumentált módon köteles tájékoztatni az Egyetemet arról, ha a működéshez szükséges engedélyek visszavonásra vagy módosításra kerültek.
2. Az Üzemeltető kötelezettséget vállal a Létesítmény kifogástalan esztétikai és műszaki állagának megőrzésére. Az Üzemeltető a Létesítményt a jelen Szerződés megszűnését követően az eredeti, kifogástalan állapotában köteles az Egyetem részére visszaszolgáltatni.
3. Az Üzemeltető teljes körű anyagi felelősséggel tartozik az Egyetemnek az általa vagy alkalmazottja, tagja, az általa a Létesítménybe beengedett, illetve az érdekében eljáró harmadik személyek által a Létesítményben elhelyezett eszközökben, tárgyakban okozott károkért.
4. Felek az Üzemeltető – nem kizárólagos és kizárólagos – használatába adott helyiségekben lévő berendezési tárgyakról és azok állagáról, azok rendelkezésre bocsátásakor átadás-átvételi jegyzőkönyvet vesznek fel. Az Egyetem részéről az átadás-átvételért felelős személy: az Egyetem mindenkori üzemeltetési és beszerzési osztály vezetője.

Az Üzemeltető részére átadott tárgyakkal kapcsolatban felelősség kizárólag az Üzemeltetőt terheli. Az Üzemeltető részére átadott tárgyak állag- és állományváltozásával kapcsolatban az Üzemeltető köteles az Egyetem Üzemeltetési és Beszerzési Osztályát értesíteni. Az Üzemeltető köteles évente egy alkalommal és jelen Szerződés megszűnésekor a rendelkezésére bocsátott tárgyakra vonatkozóan leltározásra és állapotfelmérés lefolytatására lehetőséget biztosítani az Egyetemnek, melyről Felek jegyzőkönyvet vesznek fel. Az Üzemeltető köteles megtéríteni az Egyetem leltározása és állapotfelmérése vagy az Üzemeltető értesítése nyomán feltárt, az átadott tárgyban keletkezett, az Üzemeltető általi nem rendeltetésszerű használatból eredő esetleges károkat, illetve az Üzemeltető magatartására visszavezethető esetleges hiányt.

1. Üzemeltető kijelenti, hogy a jelen szerződéssel érintett helyiségeit megtekintette, azokat a megtekintett állapotban jogosult üzemeltetni.
2. Az Üzemeltető köteles a Létesítményben az általa üzemeltetett büfé-kávézó, valamint a melegítőkonyhás (üzemi) étterem nyitva tartásáról az Egyetemmel egyeztetni, azt az Üzemeltető igényeihez igazítani, különösen az alábbi alapelvek figyelembe vételével:
* az Üzemeltető köteles a büfé-kávézó és a melegítőkonyhás (üzemi) étterem az egyetemi polgárok számára elérhető szolgáltatásait az egyetemi szemeszterek teljes szorgalmi- és vizsgaidőszaka alatt biztosítani,
* Üzemeltető vállalja, hogy a bankkártyás fizetési lehetőséget biztosítja a vásárlók számára.
1. Az Egyetem jogosult ünnepnapokon, pihenőnapokon, valamint a nyári szünet időszakában a Létesítményt előre egyeztetettek szerint zárva tartani, amely időszakban a Létesítményben működő büfé-kávézó, valamint melegítőkonyhás (üzemi) étterem is zárva tart. Üzemeltető mentesül a bérleti díj megfizetése alól ezen időszakokban.
2. Felek az üzemeltetési egységben forgalmazott áruk körét egyeztetik. Üzemeltető köteles a műszaki igazgató javaslatait -az ajánlati felhívásban és az ajánlatában szereplő szakmai leírásban (jelen Szerződés elválaszthatatlan részét képező 2-3. sz. melléklet) ismertetett kínálaton túl is - figyelembe venni, amennyiben az hatósági előírásokba nem ütközik. Üzemeltető köteles az egyeztetett választéknak megfelelő árukínálatot folyamatosan, frissen, és állandó minőségben biztosítani.
3. Az Üzemeltető köteles az Egyetem képviselője (vagy meghatalmazottja) számára a Létesítménybe történő belépést lehetővé tenni.
4. Az Üzemeltető köteles megjelölni, hogy mely személyek jogosultak a Létesítmény közösség elől elzárt helyiségeinek használatára. Az Üzemeltető köteles írásban, és dokumentált módon bejelenteni, amennyiben e személyek a Létesítmény közösség elől elzárt helyiségeinek használatára a továbbiakban nem jogosultak, vagy ha a használatra további személyek válnak jogosulttá. E személyek részére az Egyetem lehetővé teszi a Létesítménybe annak nyitva tartása alatt történő bejutást és a Létesítményhez kapcsolódó infrastruktúra teljes körű használatát.
5. Az Üzemeltető kötelezettséget vállal arra, hogy a Létesítményre vonatkozó tűzvédelmi, munkavédelmi, balesetvédelmi előírásokat megismeri, betartja, és minden a részéről közreműködő, megbízásából eljáró személlyel, továbbá a Létesítmény területére belépő egyéb személlyel betartatja, illetve az ezzel kapcsolatos kötelezettségeit ellátja. Az Üzemeltető köteles betartatni a Létesítmény használatára vonatkozó előírásokat, így többek között figyelemmel kell lenni a nemdohányzók védelmében tett utasításokra, a Létesítményben folyó egyéb tevékenység zavarásától való tartózkodásra. Az Üzemeltető vállalja, hogy az Üzemeltető és a vele jogviszonyba kerülő személyek az Egyetem szabályzatait és utasításait betartják, és tartózkodnak minden olyan tevékenységtől, magatartástól, amely az Egyetem rendeltetésével ellentétes, illetőleg az Egyetem jó hírnevét sérti vagy veszélyezteti.
6. Az Üzemeltető a jelen Szerződés aláírásával vállalja, hogy a részére biztosított eszközöket, tárgyakat rendeltetésszerűen használja, és a tőle elvárható gondossággal őrzi.
7. Üzemeltető köteles minden olyan berendezési és felszerelési tárgyat saját költségén beszerezni, mely a Létesítmény rendeltetésszerű működéséhez szükséges.
8. Az Üzemeltető köteles biztosítani a büfé és a hozzá kapcsolódó közönségforgalmi és közösségi terek megfelelő és biztonságos üzemeltetéséhez szükséges valamennyi kiegészítő konyhatechnológiai készüléket, eszközt, berendezést és bútorzatot. A Felek a Létesítmény átadását követően felvett jegyzőkönyvben rögzítik azokat a felszerelési és berendezési tárgyakat, melyek az Üzemeltető tulajdonát képezik és melyek elvitelére az Üzemeltető a jelen Szerződés megszűnését követően jogosult.
9. Az Üzemeltető köteles a Létesítményben található a jelen Szerződés elválaszthatatlan részét képező 1. sz. mellékletben felsorolt – Egyetem által biztosított – belsőépítészeti és technológiai berendezéseit (a továbbiakban: Eszközök) a gyártói előírásoknak megfelelően üzemeltetni, karbantartani. Az Egyetem által biztosított tárgyak állagmegóvása, karbantartása és javítása Üzemeltető kötelezettsége. Egyetem a berendezési tárgyak végleges meghibásodása esetén nem köteles pótolni azokat, ezen kötelezettség Üzemeltetőt terheli.

Az Eszközökről és azok állagáról átadás-átvételi jegyzőkönyv készül. Jelen Szerződés megszűnésekor az Üzemeltető köteles az Eszközöket a birtokátruházáskor felvett állapottal megegyező műszaki és esztétikai állapotban az Egyetem részére átadni.

1. Üzemeltető jelen Szerződés megszűnésekor köteles a jelen Szerződés elválaszthatatlan részét képező 1. sz. mellékletben felsorolt berendezési tárgyakat Egyetem részére átadás-átvételi jegyzőkönyv felvétele mellett hiánytalanul visszaszolgáltatni. Üzemeltető az általa beépített berendezési és felszerelési tárgyakat – amennyiben azok leszerelése a Létesítmény állagának sérelme nélkül nem lehetséges – köteles a Létesítményben hagyni és a tulajdonjogukat térítés nélkül az Egyetemre átruházni.
2. Üzemeltető kötelezettséget vállal arra, hogy az üzemeltetés során a hatósági előírásoknak és a jogszabályoknak megfelelően jár el, az üzemeltetési egységek működtetését megfelelő szakképzettségű és tapasztalattal rendelkező, a feladat ellátása során az általánosan elvárható magatartást tanúsító állandó személyzettel látja el. Üzemeltető kötelezettséget vállal arra, hogy betartja a tevékenységére vonatkozó jogszabályi rendelkezéseket, ideértve a számlaadási kötelezettségre vonatkozó előírásokat is.
3. Az Üzemeltető vállalja, hogy az igénybevétel ideje alatt gondoskodik a Létesítmény és környezete tisztán tartásáról. Felek megállapodnak, hogy a nem kizárólagos használatú helyiségek rendszeres takarítása az Egyetem; a kizárólagosan használt helyiségek rendszeres takarítása pedig Üzemeltető feladata.
4. Az Üzemeltető kijelenti, hogy a büfét és a melegítőkonyhát a HACCP szabványnak és ÁNTSZ előírásának megfelelően üzemelteti.
5. A büfé és melegítőkonyhás (üzemi) étterem üzemeltetése során keletkező hulladék és szemét kezelése és elszállíttatása az Üzemeltető kötelezettsége.
6. Az Üzemeltető köteles külön szerződést kötni az ételmaradék és zsiradék elszállítása tárgyában arra jogosult szolgáltatóval.
7. Üzemeltető köteles az üzemeltetéssel érintett berendezésekre, valamint az általa esetlegesen okozott károkra biztosítást kötni (vagyon- és felelősségbiztosítás). A biztosításnak ki kell terjednie az Üzemeltető által használt, az Egyetem helyiségeiben, berendezési tárgyaiban esetlegesen felmerülő károk teljes megtérítésére, valamint az üzemeltetés során Üzemeltető, illetve érdekkörébe tartozó személyek által harmadik személyeknek okozott károk megtérítésére is. A biztosítási kötvény(eke)t – melye(ke)t a Felek jelen Szerződés elválaszthatatlan részét képező 4. sz. mellékletkéntcsatolnak a jelen Szerződéshez - Üzemeltetőnek a jelen Szerződés megkötésével egyidejűleg, de legkésőbb az üzemeltetési kötelezettség megkezdése napján kell benyújtania az Egyetem részére.

Üzemeltető tudomásul veszi, hogy az Egyetem biztosítása nem terjed ki az Üzemeltető tulajdonát képező eszközökre és berendezésekre, valamint az Üzemeltető vagy az Üzemeltető berendezései által okozott károkra.

1. Üzemeltető tudomásul veszi, hogy az üzemeltetéssel érintett helyiségeket a jelen Szerződéstől eltérő célra, illetve más módon nem hasznosíthatja, ott kizárólag a jelen Szerződés szerinti szolgáltatások nyújtására jogosult.
2. Üzemeltető tudomásul veszi, hogy az Egyetem – az arra feljogosított képviselője útján – a Büfé és melegítőkonyhás étterem helyiségben eseti jelleggel bármikor ellenőrzést végezhetnek a jelen Szerződés elválaszthatatlan részét képező ajánlattételi dokumentációban, és az Üzemeltető ajánlatában szereplő szakmai leírásban és mellékleteiben ismertetett ital, illetve étel minőségi választék és mennyiségi hiánytalansága tárgyában. Amennyiben Egyetem képviselői hiányosságokat vagy rendellenességeket tapasztalnak, úgy Egyetem póthatáridő tűzésével írásban szólítja fel Üzemeltetőt a mulasztás megszüntetésére. Az írásos felszólításban tűzött póthatáridő eredménytelen eltelte esetén az Egyetem az érintett időszakra eső bérleti díj 15%-nak megfelelő kötbért számíthat fel. Amennyiben a hibás teljesítés rendszeres és visszatérő, úgy az súlyos szerződésszegésnek minősül és Egyetem részéről azonnali hatályú rendkívüli felmondásnak van helye. Az Egyetem ebben az esetben az igazolt kárainak megtérítésén túl 3 havi bérleti díjnak megfelelő összegű meghiúsulási kötbérre is jogosult.
3. Üzemeltető vállalja, hogy az árakat minden esetben a hatályos jogszabályi előírásokban foglalt feltételek szerint feltünteti. Üzemeltető tudomásul veszi, hogy különböző termék- vagy egyéb reklámokat, illetve termék- vagy egyéb reklámot tartalmazó berendezéseket, valamint mobil kiszolgáló egységeket kizárólag az Egyetem előzetes egyetértésével helyezhet el az üzemeltetési egységben, illetve az azon kívüli területeken.
4. Üzemeltető vállalja, hogy a Büfében és étteremben alkalmazott árait a kereslet/kínálat elvének alkalmazásával, de mérsékelt módon alkalmazza és az 5. sz. mellékletben meghatározott, áraktól legfeljebb 25%-al tér el, de alapvetően törekszik az árváltoztatás elkerülésére.

**III. Díjfizetési feltételek**

1. Felek megállapodnak, hogy az Üzemeltető köteles a részére engedett jogokért a mindenkori, bérleti díjat havonta megfizetni Egyetem részére: ……Ft /hónap, azaz …. forint / hó összeg, amely a mindenkor hatályos általános forgalmi adót nem tartalmazza.
2. A fent meghatározott bérleti díj megfizetése havonta előre történik. Egyetem jogosult benyújtani a számláját Üzemeltető részére a tárgyhót megelőző hó 15. napjáig. A bérleti díj kifizetése számla ellenében, a számla kézhezvételét követő 15 napon belül, átutalással történik.
3. Ha az Üzemeltető fizetési kötelezettségével késedelembe esik, a késedelem idejére, a mindenkor hatályos Polgári Törvénykönyv szerinti késedelmi kamatot köteles megfizetni az Egyetemnek. Az Egyetem jogosult a késedelmi kamat összegét külön számla kiállítása útján érvényesíteni.
4. Az Üzemeltető kötelezettséget vállal a Létesítmény közüzemi díjainak megfizetésére. A közüzemi díjak megfizetése a közvetlenül mérhető fogyasztás esetében a mérőórák alapján, a közvetlenül nem mérhető fogyasztás esetében alapterülettel arányosan megállapított átalánydíj formájában történik. Az Egyetem az almérőkkel nem mérhető közműfogyasztás rezsiátalányról a hatályos jogszabályoknak megfelelő számlát állít ki, és küld meg az Üzemeltető részére minden tárgyhónap ötödik napjáig.
5. Az Üzemeltetőt a jelen Szerződés II.8. pontja szerinti, Felek által előre egyeztetett szünetek idejére bérleti díjmentesség illeti meg. Amennyiben ezen időszak alatt mégis szolgáltat az Üzemeltető, úgy az Egyetem az igénybe vett napokra időarányos bérleti díjra jogosult.
6. A büfé és a melegítőkonyhás (üzemi) étterem működtetése csak és kizárólag az Üzemeltető költségére történhet.
7. Óvadék: Üzemeltető a jelen Szerződés aláírását követő 5 naptári napon belül köteles 3 havi bérleti díjnak megfelelő összeget Egyetem számlájára banki átutalással megfizetni.
8. Az óvadék összegét Egyetem nem használhatja, az óvadék összege után Egyetem kamatot nem fizet. Amennyiben az Üzemeltető a jelen szerződésből eredő valamely fizetési kötelezettségét – így különösen, de nem kizárólagosan, jutalék, közüzemi díj, késedelmi kamat, kártérítés stb. fizetési kötelezettségét – nem teljesíti, úgy Egyetem jogosult az óvadék összegéből követelését kielégíteni. Az óvadék károkozás esetén is fedezetül szolgál. Amennyiben Egyetem az óvadék összegét részben vagy egészben felhasználja, úgy Üzemeltető köteles az óvadék összegét az erről szóló fizetési felszólítás kézhezvételét követő 3 munkanapon belül visszapótolni. Ezen kötelezettség nem vagy nem szerződésszerű teljesítése súlyos szerződésszegésnek minősül.
9. Felek kijelentik, hogy Üzemeltetőt az Egyetemmel kötött külön írásbeli megállapodás hiányában nem illeti meg beszámítási jog. Vagyis a Felek kijelentik, hogy az Üzemeltető a bérleti díj összegébe semmilyen jogcímen nem jogosult követelést beszámítani és ezáltal csökkentett bérleti díjat fizetni.
10. A bérleti díj összegébe történő jogosulatlan beszámítás súlyos szerződésszegésnek minősül.

Egyetemet az esedékes – és az Üzemeltető által meg nem fizetett – bérleti díj, közüzemi díjtartozás, és ezek kamatai valamint az Üzemeltető által esetlegesen az üzemeltetéssel érintett helyiségek állagában, berendezési tárgyaiban okozott károk erejéig a Ptk. szerinti törvényes zálogjog illeti meg az Üzemeltetőnek az üzemeltetéssel érintett egységekbe bevitt ingóságai, berendezési és felszerelési tárgyai és anyagai tekintetében.

**IV. A szerződés megszűnése**

1. Felek jelen Szerződést az I.2. pontban megjelölt határozott időtartamra kötik. Felek jelen Szerződés határozatlan időtartamúvá alakulását kifejezetten kizárják.
2. A szerződés azonnali hatályú felmondására rendkívüli esetben, valamelyik Fél súlyos szerződésszegése esetén van lehetőség. A szerződés rendkívüli felmondása abban az esetben tekinthető érvényesnek, ha azt a szerződésszegést kifogásoló Fél írásban, igazolható módon hozza a másik Fél tudomására.
Szerződésszegés esetén a sérelmet szenvedő Fél köteles a másik Felet írásban felszólítani és a szerződésszegő magatartás elhárítására megfelelő határidőt - fizetési késedelem esetén legalább 5 munkanap, egyéb szerződésszegés esetén legalább 10 naptári nap - szabni, amelynek eredménytelen eltelte után a sérelmet szenvedő Fél 15 munkanapon belül élhet a szerződés azonnali hatályú felmondási jogával.
3. Súlyos szerződésszegésnek minősül Üzemeltető részéről különösen:
* az esedékes díj megfizetésének 30 napon túli késedelme,
* a büfé, melegítőkonyhás (üzemi) étterem – jelen szerződésben meghatározott módon történő – folyamatos üzemeltetésének ismételt elmulasztása, ideértve különösen, de nem kizárólagoson az alábbi eseteket is:

- a felek megállapodásától eltérő nyitva tartás,

- az üzemeltetésre vonatkozó hatósági előírásoknak és a jogszabályoknak a megszegése,

- az üzemeltetéssel érintett helyiségek jelen szerződéstől eltérő más módon történő hasznosítása,

- az Egyetem képviselői által közölt hiányosságok, rendellenességek vagy mulasztás megszüntetésére vonatkozó ismételt írásbeli felszólításban tűzött póthatáridő eredménytelen eltelte,

- termék- vagy egyéb reklámok, illetve termék- vagy egyéb reklámot tartalmazó berendezések, továbbá mobil kiszolgáló egységek Egyetem előzetes egyetértése nélküli elhelyezése,

* a szerződés hatálya alatt az Üzemeltető által kötött biztosítási szerződés megszűnése (II. 23. pont);
* Üzemeltető elleni felszámolásnak, végelszámolásnak, vagy csődeljárásnak az elrendelése;
* számlaadási kötelezettség elmulasztása
* az Üzemeltető tulajdonosi szerkezetének a 2011. évi CXCVI. törvény 3. § (1) bekezdésének 1. pontjába ütköző megváltozása.
1. Súlyos szerződésszegésnek minősül Egyetem részéről különösen:
* ha az üzemeltetéssel érintett helyiségeket Egyetem felróható magatartása miatt ismételten nem képes Üzemeltető rendeltetésszerűen, a jelen Szerződés céljának megvalósítása érdekében használni.
1. Felek megállapodnak, hogy amennyiben jelen Szerződés a határozott időtartam lejárta előtt szűnik meg az Üzemeltető szerződésszegése miatt rendkívüli felmondással, úgy az Üzemeltető köteles az Egyetem részére 3 havi bérleti díjnak megfelelő összeget meghiúsulási kötbérként fizetni. Felek megállapodnak, hogy amennyiben jelen Szerződés a határozott időtartam lejárta előtt szűnik meg az Egyetem szerződésszegése miatt rendkívüli felmondással, úgy Egyetem köteles az Üzemeltető részére az előzőekben meghatározott összegű meghiúsulási kötbért fizetni.

**V. Kapcsolattartás**

Kapcsolattartó Egyetem részéről:

név: Papp Gábor

cím: Műszaki és Vagyongazdálkodási Igazgatóság, 1077 Budapest, Wesselényi u. 52.

e-mail: muszaki.igazgato@zeneakademia.hu

Kapcsolattartó Üzemeltető részéről:

név:.......................................................

cím:.......................................................

telefon:..................................................

fax: :......................................................

e-mail:....................................................

Felek rögzítik, hogy az értesítés akkor válik joghatályossá, amikor azt a címzett igazoltan átvette. Az e-mail vagy telefax útján történő kézbesítés esetén az értesítés akkor tekinthető igazoltan átvettnek, amikor arról automatikus vagy kifejezett visszaigazolás érkezett. A tértivevényes ajánlott postai küldeményt a kézbesítés napján, illetve ha a címzett az átvételt megtagadta a kézbesítés megkísérlésének napján kézbesítettnek kell tekinteni. Ha a kézbesítés azért volt eredménytelen, mert a címzett az iratot nem vette át (az a feladóhoz nem kereste jelzéssel érkezett vissza), az iratot – az ellenkező bizonyításáig – a postai kézbesítés első megkísérlésének napját követő ötödik munkanapon kell kézbesítettnek tekinteni.

**VI. Egyéb rendelkezések**

1. A Felek a jelen Szerződés teljesítése során kölcsönösen és fokozottan együttműködve, a jóhiszeműség és a tisztesség követelményének megfelelően kötelesek eljárni. A Felek kötelesek egymást minden olyan körülményről tájékoztatni és értesíteni, amely a jelen Szerződés teljesítését befolyásolja, veszélyezteti, illetve gátolja.
2. A Felek felelősséggel tartoznak minden olyan kárért, amely adatkezelési, titoktartási kötelezettségük megszegéséből származik.
3. Az Egyetem az Üzemeltető által a Létesítményben elhelyezett anyagokért és eszközökért semminemű felelősséget nem vállal.
4. Az Üzemeltető tudomásul veszi, hogy az Egyetem nem felel a harmadik személy által a Létesítmény használatával összefüggésben az Üzemeltetőnek okozott károkért, illetve az Egyetem által harmadik személynek okozott károkért.
5. Az Üzemeltető a Létesítményt harmadik személy (pl. magánszemély, jogi személyiségű gazdasági társaság, jogi személyiséggel nem rendelkező gazdasági társaság, egyéb gazdálkodó szervezet, egyéb jogi személy) részére használatba, bérbe vagy albérletbe adni nem jogosult. Az Üzemeltető a Létesítmény vonatkozásában nem jogosult harmadik személlyel üzemeltetési, illetve helyiséghasználati szolgáltatási szerződést kötni. Mindez nem zárja ki, hogy az Üzemeltető a teljesítéshez szükséges mértékben alvállalkozót vegyen igénybe.
6. Az Üzemeltető felelősséggel tartozik a teljesítésbe bevont kapcsolt vállalkozásának, illetve alvállalkozójának a szerződés teljesítésével összefüggő tevékenységéért is. Amennyiben a szerződés megkötésére közös ajánlattétel alapján került sor, a szerződésben foglalt kötelezettségeket a szerződést megkötő közös ajánlattevőknek egyetemleges felelősséggel kell teljesíteniük.
7. A szerződő Felek a jelen Szerződésből eredő vitáikat mindenekelőtt békés úton kísérlik meg rendezni.
8. Szerződő Felek megállapodnak, hogy amennyiben jelen Szerződés a határozott időtartam lejárta előtt szűnik meg rendkívüli felmondással, úgy a rendkívüli felmondásra okot adó Fél köteles a másik Fél részére kártérítést fizetni.
9. A jelen szerződés bármely okból történő megszűnése esetén legkésőbb a megszűnés időpontjában köteles Üzemeltető a Létesítményt átadni Egyetem részére. Amennyiben ezen kötelezettségével Üzemeltető késedelembe esik, úgy a késedelem időtartamára köteles a bérleti-üzemeltetési jogviszony alatt teljesített bérleti havi bérleti díj háromszorosát fizetni Egyetem részére.

**VII. Záró rendelkezések**

1. Felek megállapodnak, hogy a jelen Szerződés módosítása, illetve kiegészítése kizárólag írásban történhet.

Ha a jelen Szerződés másképp nem rendelkezik, a jelen Szerződés szerint küldendő értesítések vagy közlések írásba foglalandók és tértivevényes ajánlott levélben vagy személyesen (a címzett részéről az átvétel rögzítésével) a címzett jelen Szerződés V. pontjában meghatározott elérhetőségére kézbesítendők. Egyszerűbb, technikai jelentőségű esetekben a Felek kapcsolattartói közötti e-mailes kapcsolattartás is lehetséges.

1. A jelen Szerződésben nem szabályozott kérdésekben a mindenkor hatályos Ptk., a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény rendelkezései, az államháztartásról szóló 2011. évi CXCV. törvény, az állami vagyonról szóló 2007. évi CVI. törvény, az állami vagyonnal való gazdálkodásról szóló 254/2007. (X.4.) Korm. rendelet vonatkozó rendelkezései és más hatályos jogszabályok rendelkezései az irányadók.

1. Üzemeltető kijelenti, hogy a nemzeti vagyonról szóló 2011. évi CXCVI. törvény 3. § (1) bekezdésének 1. pontja alapján átlátható szervezetnek minősül. Az Üzemeltető vállalja, hogy jelen nyilatkozatában foglaltak változása esetén arról haladéktalanul köteles az Egyetemet tájékoztatni. Amennyiben az Üzemeltető fenti nyilatkozata valótlan tartalmú, Egyetem a jelen Szerződést azonnali hatállyal felmondja vagy – ha a szerződés teljesítésére még nem került sor – a szerződéstől eláll.
2. Felek tudomásul veszik, hogy a jelen Szerződésben rögzített minden tény és adat üzleti titoknak minősül, azokat mindkét Fél köteles bizalmasan kezelni. A titoktartási kötelezettség nem vonatkozik azokra az adatokra és tényekre, amelyek jogszabályi rendelkezés alapján nyilvánosak.
3. Jelen Szerződés az összes aláíró aláírását követően, az I.2.) pontban meghatározott időpontban lép hatályba. Jelen Szerződés 3 (három) eredeti példányban készült, amelyből 2 (kettő) példány Egyemet és 1 (egy) példány Üzemeltetőt illeti.

Jelen Szerződést a Felek elolvasták, közösen értelmezték, és mint akaratukkal mindenben egyezőt jóváhagyólag írták alá.

Mellékletek:

1. sz. melléklet: Egyetem által átadott leltári tárgyak listája
2. sz. melléklet: Pályázati felhívás és dokumentáció
3. sz. melléklet: Üzemeltető nyertes ajánlata
4. sz. melléklet: Biztosítási kötvény(ek)
5. sz. melléklet: A Büfékben, valamint a melegítőkonyhás étteremben árusítandó termékkínálat, valamint a „fix” áras termékek bruttó fogyasztói ára,
6. sz. melléklet: Létesítmény alaprajza

Budapest, 2019. ……………………….

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Liszt Ferenc Zeneművészeti EgyetemSzentgyörgyvölgyi László Zoltánkancellár | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Üzemeltető……………………….……………………. |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Knapné Hanyecz TündeGazdasági igazgató,pénzügyi ellenjegyző |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Papp Gáborszakmai ellenjegyzőműszaki igazgató |  |
|  |  |

Ajánlatkérés 3. sz. melléklet: Nyilatkozat a szerződés teljesítéséről és a szerződéses feltételek elfogadásáról

**NYILATKOZAT**

Alulírott …………………………………………., mint a(z) ……………………………………………………………. Ajánlattevő szerződéskötésre jogosult képviselője büntetőjogi felelősségem tudatában kijelentem, hogy az ajánlattételi felhívásban és szerződéstervezetben foglalt feltételeket tudomásul vettem, kész és képes vagyok üzemeltetési/bérleti jogviszonyt létesíteni a Liszt Ferenc Zeneművészeti Egyetem Ajánlatkérővel, és a szerződéstervezetben foglaltakat maradéktalanul teljesíteni.

Nyilatkozom továbbá, hogy az ajánlattételi felhívásban/szerződéstervezetben közölt szerződési feltételeket az ajánlatom benyújtásával kifejezetten elfogadtam, és ajánlatom nyertessége esetén kötelezettséget vállalok az abban foglalt feltételek maradéktalan teljesítésére.

Tudomásul veszem továbbá, hogy ajánlatomhoz az ajánlattételi határidő lejártától számított 60 napig kötve vagyok, ezen idő alatt nyertességem esetén Ajánlatkérő felhívására az üzemeltetési szerződést megkötöm.

………………, 2019. …………………….

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Az ajánlattevő cégszerű aláírása

Ajánlatkérés 4. sz. melléklet: Nyilatkozat a kizáró okokról

**NYILATKOZAT**

Alulírott …………………………………………., mint a(z) …………………………………………………… (…………………………………………, ………………………………….……….) Ajánlattevő képviselője nyilatkozom, hogy Ajánlattevővel szemben nem állnak fenn az alábbi, jelen pályázati eljárásban alkalmazott kizáró okok:

Az eljárásban nem lehet Ajánlattevő az a szervezet:

* aki nem felel meg az ajánlatkérés 12-13. pontjában foglalt feltételeknek,
* aki végelszámolás alatt áll, vagy az ellene indított csődeljárás vagy felszámolási eljárás folyamatban van, önkormányzati adósságrendezési eljárás alatt áll,
* aki tevékenységét felfüggesztette vagy akinek tevékenységét felfüggesztették,
* aki az adózás rendjéről szóló 2017. évi CL. törvény 7. §-ának 34.pontja szerinti, hatvan napnál régebben lejárt esedékességű köztartozással rendelkezik,
* aki *a Bűntető Törvénykönyvről szóló 2012. évi C. tv. XXVII. fejezetében meghatározott korrupciós bűncselekmények vagy a XXXVI. illetve XXXVIII. fejezetében* meghatározott gazdasági bűncselekmény elkövetése miatt büntetett előéletű, aki gazdálkodó szervezetben vagy gazdasági társaságban vezető tisztség betöltését kizáró foglalkozástól eltiltás hatálya alatt áll, illetve akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a (2) bekezdése alapján a bíróság jogerős ítéletében korlátozta.

………………, 2019. …………………….

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Az ajánlattevő cégszerű aláírása

Ajánlatkérés 5. sz. melléklet Nyilatkozat referenciákról a büfé szolgáltatás tekintetében

**NYILATKOZAT**

Alulírott, …………………………………………., mint a(z) …………………………. cégjegyzésre jogosult képviselője büntetőjogi felelősségem tudatában

n y i l a t k o z o m,

hogy a következő intézményekben büfé szolgáltatásra/üzemeltetésre vonatkozó referenciákkal rendelkezem/rendelkezünk:

Kijelentem, hogy a megjelölt szerződések teljesítése szerződésszerűen, a hatályos jogszabályok rendelkezéseinek megfelelően történt.

|  |  |  |  |
| --- | --- | --- | --- |
|  | A szerződés tárgya: | A szerződést kötő másik fél megnevezése, székhelye, referencia személy és elérhetősége: | A teljesítés ideje(év, hó …tól-…ig): |
| 1. |  |  |  |
| 2. |  |  |  |
| 3. |  |  |  |

Kelt: ……………… 2019. ………… …………. napján

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Az ajánlattevő cégszerű aláírása

Ajánlatkérés 6 sz. melléklet Nyilatkozat alvállalkozó igénybevételéről

NYILATKOZAT[[1]](#footnote-1)

Alulírott …………………………………………. (név), mint a …………………………… (cég) cégjegyzésre jogosult képviselője büntetőjogi felelősségem tudatában

**nyilatkozom**, hogy

* a szerződés teljesítéséhez tíz százalékot meghaladó mértékben az alábbi alvállalkozó(ka)t veszem igénybe, akik a szerződés teljesítése során a következő részekben az alább megjelölt százalék(ok)ban vesznek részt:

vagy:

* a szerződés teljesítéséhez tíz százalékot meghaladó mértékben nem kívánok alvállalkozó(ka)t igénybe venni.

Nyilatkozom továbbá, hogy a szerződés teljesítéséhez nem veszek igénybe a kizáró okok hatálya alá eső alvállalkozót

Kelt, ………………………………

 ………………………………..

 cégszerű aláírás

Ajánlatkérés 7. sz. melléklet: Műszaki leírás

**MŰSZAKI LEÍRÁS**

**a Liszt Ferenc Zeneművészeti Egyetem „Büfé- és melegítőkonyhás (üzemi+közétkeztetési) étterem szolgáltatás biztosítása bérleti-üzemeltetési jogviszony keretében a Ligeti György oktatási épületben” tárgyú nyílt pályázathoz**

**A pályázat célja**

A tárgyi pályázati felhívás célja az Egyetem 1077 Budapest, Wesselényi utca 52. sz. alatti, Ligeti Györgyről elnevezett új oktatási épületében (a továbbiakban: Létesítmény) büfé- és melegítőkonyhás (üzemi+közétkeztetési) éttermi szolgáltatások biztosítása bérleti-üzemeltetési jogviszony keretében, a jelen Pályázati Dokumentációban rögzített feltételekkel.

Az Ajánlatkérő tájékoztatásul rögzíti, hogy a Létesítmény a hatályos jogszabályi előírásoknak megfelelően, a jelen pályázat céljával és a helyiségek rendeltetésével összhangban lettek kialakítva a Létesítményben felszerelésre került épülettartozékok (gépészeti, konyhatechnológiai berendezések) és a belsőépítészetileg kiemelt jelentőségű berendezési tárgyak ennek megfelelően lettek telepítve.

Az Egyetem Ligeti Györgyről elnevezett új oktatási épületében

1. a kizárólag az épületbe belépési jogosultsággal rendelkezők számára elérhető és fenntartott büfé az alagsori aulában,
2. a kizárólag az épületbe belépési jogosultsággal rendelkezők számára elérhető és fenntartott melegítőkonyhás (üzemi) étterem az alagsorban,
3. a fenti szolgáltatási helyeket kiszolgáló helyiségek az épület alagsorában találhatók.

**A Létesítmény használatának rendje**

Az Üzemeltető a Létesítményt kizárólag a Szerződés időtartama alatt és rendelkezései szerint jogosult használni. Az Üzemeltető a helyiségeket kizárólag a jelen Szerződésben meghatározott célra használhatja, harmadik fél részére további bérletbe nem adhatja. Az Egyetem az Üzemeltető részére a szerződében meghatározott területen kívül más helyiség használatát nem biztosítja.

Az Egyetem köteles biztosítani az Üzemeltető munkatársai számára a Létesítmény épületébe való bejutást a Létesítmény nyitva tartási idejében, ill. az előadás végét követő max. egy óráig. Az ezen kívül eső órákban az Üzemeltető munkatársai csak az Egyetem előzetes engedélyével tartózkodhatnak a Létesítményben.

A Létesítményben beléptető rendszer és zárt láncú CCTV biztonsági kamerarendszer működik, amelyet az Üzemeltető tudomásul vesz, egyúttal aláveti magát a Létesítmény biztonsági és vagyonvédelmi szabályainak. Az Üzemeltető köteles a részéről közreműködő, a Létesítménybe belépésre jogosult személyek nevét az Egyetem számára előzetesen bejelenteni.

Az Üzemeltető a Létesítmény zárva tartási idejében a Létesítményben készpénzt nem tárolhat.

Az Üzemeltető köteles a Létesítményre vonatkozó egyetemi szabályzatokat és előírásokat betartani és a részéről közreműködő személyekkel megismertetni és betartatni, ideértve különösen

1. a Létesítmény Házirendjében,
2. a Létesítményre vonatkozó tűzvédelmi szabályzatban és tűzriadó tervben,
3. a Bérbeadó Munkavédelmi Szabályzatában,

Az Üzemeltető tudomásul veszi, hogy a Létesítményben vannak elhelyezve a Létesítmény üzemeltetéséhez tartozó épületgépészeti, gyenge- és erősáramú épületvillamossági berendezések, amelyet a Létesítmény üzemeltetésében részt vevő munkatársaknak rendszeresen ellenőrizniük, kezelniük kell. Az Üzemeltető köteles biztosítani a berendezésekhez történő hozzáférést, ez azonban nem járhat a Létesítmény használatának aránytalan korlátozásával.

Az Üzemeltető köteles gondoskodni az általa használt berendezési és felszerelési tárgyak, konyhatechnológiai berendezések, bútorok és eszközök állagának megóvásáról. Az Üzemeltető a jelen szerződés alapján általa használt, az Egyetem tulajdonában lévő eszközök meghibásodását köteles az Egyetem felé haladéktalanul bejelenteni. Az eszközöket csak az Egyetem munkatársai vagy szerződött karbantartói szervizelhetik.

A Zeneakadémia karbantartói jogosultak a helyiségekben található bútorok, eszközök, gépészeti rendszerek karbantartási munkáit elvégezni. A karbantartás csak rendkívüli esetben történhet a büfé/kávézó, illetve a melegítőkonyhás (üzemi) étterem üzemeltetési ideje alatt és nem járhat a használat aránytalan korlátozásával, kivéve nyári karbantartási időszakot.

Az Üzemeltető csak a Zeneakadémia előzetes írásbeli engedélyével jogosult saját eszközeit a Létesítménybe behozni és használni. Az Egyetem jogosult a helyiségekből eltávolítani minden olyan eszközt, melyet az Üzemeltető előzetes bejelentés nélkül hozott be a helyiségekbe.

Az Üzemeltető a Zeneakadémia előzetes rendelkezései alapján köteles a büfé-kávézóban a Zeneakadémia koncertjeivel kapcsolatos információs anyagokat elhelyezni. Az elhelyezés rendjét az Üzemeltető a Zeneakadémiával előzetesen egyezteti.

Az Üzemeltető köteles az Egyetem képviselője (vagy meghatalmazottja) számára a Létesítménybe történő belépést szükség szerint lehetővé tenni.

**A melegítőkonyha és büfészolgáltatással szembeni elvárások:**

A melegítőkonyha és büfészolgáltatással szemben elvárás az egészséges étrend, és a megfizethető minőségi élelmiszerek kínálatának biztosítása a helyiség műszaki paramétereinek figyelembe vételével, a termékválasztékának/napi menüsorának összeállítása során Ajánlattevő legyen figyelemmel a középiskolás diákok és dolgozók igényeire is, egyúttal vegye figyelembe a Műszaki Igazgató javaslatait.

A melegítőkonyhás étteremben az egyetemi hallgatók, oktatók, dolgozók, középiskolai tanárok és diákok részére tányér és evőeszköz biztosítása hozott étel fogyasztásához is.

A következő heti tervezett menü sor, legkésőbb a tárgyhetet megelőző hét péntek délig kerüljön fel egy elektronikus felületre, illetve az étterem jól látható részén legyen kihelyezve.

Ajánlatkérés 8/a. sz. melléklet: A büfékben árusítandó „alap választékban szereplő” termékek és azok bruttó fogyasztói ára

Kereskedelmi ajánlat részletezése

*A büfében nyújtott szolgáltatást reprezentáló termékkosár*

*8/a. alap termékek listája*

|  |  |  |
| --- | --- | --- |
| **termék megnevezése** | **egység** | **bruttó egységár** |
| *I. Az Egyetem és az egyetemi polgárok számára nyújtott szolgáltatás keretében elérhető alapvető termékek:* |
| 1. presszó kávé
 | 1 csésze |  |
| 1. koffeinmentes kávé
 | 1 csésze |  |
| 1. hosszú kávé
 | 1 csésze |  |
| 1. Latte Macchiato
 | 1 csésze |  |
| 1. presszó kávé tejjel
 | 1 csésze |  |
| 1. cappuccino
 | 1 csésze |  |
| 1. tejeskávé
 | 1 csésze |  |
| 1. kávéhoz laktózmentes tej, rizstej, kókusztej, szójatej
 | 1 adag |  |
| 1. forró csoki
 | 2 dl |  |
| 1. kakaóital, karamellás tej
 | 2 dl |  |
| 1. tea (zöld tea, gyümölcs tea, fekete tea)
 | 2 dl |  |
| 1. prémium teák (egyedi aromazáró csomag/szálas)
 | 2 dl |  |
| 1. szalámis/sonkás szendvics díszítéssel
 | 1 darab |  |
| 1. húsmentes/sajtos szendvics díszítéssel
 | 1 darab |  |
| 1. rántott húsos szendvics
 | 1 darab |  |
| 1. melegszendvics (kenyér/bagett, kétféle feltét, díszítés,)
 | 1 darab |  |
| 1. gluténmentes sonkás/sajtos szendvics
 | 1 darab |  |
| 1. tejtermék (joghurt, kefir)
 | 1 darab |  |
| 1. Cézár saláta (csirkés) 100 gramm
 | 1 adag |  |
| 1. gyümölcs db (alma, körte, banán)
 | 1 darab |  |
| 1. gyümölcsrizs, gyümölcs joghurt
 | 1 darab |  |
| 1. túró rudi
 | 1 darab |  |
| 1. tejszelet (Kinder, Monte, stb.)
 | 1 darab |  |
| 1. sajtos/tepertős pogácsa
 | 1 adag |  |
| 1. cukormentes sütemények
 | 1 darab |  |
| 1. cukrász termékek (torta, pohárkrém, ischler)
 | 1 darab |  |
| 1. 0,5 l szénsavmentes ásványvíz
 | 1 palack |  |
| 1. 0,5 l szénsavas ásványvíz
 | 1 palack |  |
| 1. 0,5 l szénsavas üdítő több ízben
 | 1 palack |  |
| 1. 0,5 l rostos üdítő
 | 1 palack |  |
| 1. rostos üdítő 100 %-os
 | 2 dl |  |
| 1. 0,5 l cukormentes üdítő
 | 1 palack |  |
| 1. müzli szelet
 | 1 csomag |  |
| 1. ropi, perec
 | 1 csomag |  |
| 1. chipsek 50 gramm
 | 1 csomag |  |
| 1. magok (napraforgó, tök, mogyoró)
 | 1 csomag |  |
| 1. csokoládé (pl.: Kitkat, mars, snickers, bounty, twix, Balaton szelet vagy ennek megfelelő)
 | 1 darab |  |
| 1. rágógumi 10 db-os
 | 1 csomag |  |
| 1. papír zsebkendő (10 db-os)
 | 1 csomag |  |
| **termékkosár értéke mindösszesen (bruttó Ft):** |  |

Kelt, ………………………………

………………………………

cégszerű aláírás

Ajánlatkérés 8/b. sz. melléklet: A büfékben árusítandó „vállalt termékek és azok bruttó fogyasztói ára oktatási időszakban

Kereskedelmi ajánlat részletezése

*A büfében nyújtott önként vállalt szolgáltatást reprezentáló árukosár*

*8/b. önként vállalt termékek listája*

|  |  |  |
| --- | --- | --- |
| **termék megnevezése** | **egység** | **bruttó egységár** |
| *I. Az Egyetem és az egyetemi polgárok számára nyújtott szolgáltatás keretében elérhető plusz termékek:* |
|  |  |  |
|  |  |  |
|  |  |  |
|  |  |  |
|  |  |  |
| **termékkosár értéke mindösszesen (bruttó Ft):** |  |

Kelt, ………………………………

…………………………………

cégszerű aláírás

Ajánlatkérés 9/a. sz. melléklet: A melegkonyhás étteremben árusítandó „kötelezően biztosítandó választékban szereplő” termékek és azok bruttó fogyasztói ára

Kereskedelmi ajánlat részletezése

*A melegítőkonyhás étteremben nyújtott szolgáltatást reprezentáló árukosár*

*10. alap termékek listája*

|  |  |  |
| --- | --- | --- |
| **termék megnevezése** | **egység** | **bruttó egységár** |
| *I. A szolgáltatás keretében elérhető alap termékek* |
| 1. leves
 | 1 csésze |  |
| 1. főétel
 | 1 adag |  |
| 1. saláta
 | 1 adag |  |
| 1. köret
 | 1 adag |  |
| 1. fél adag étel
 | fél adag |  |
| 1. vegetáriánus étel
 | 1 adag |  |
| dolgozói menü (leves + főétel) min 2 féle választék | 1 menü |  |
| diák menü (leves + főétel) 1 féle választék legfeljebb 950 Ft/menü | 1 menü |  |
| **árukosár értéke mindösszesen (bruttó Ft):** |  |

Kelt, ………………………………

…………………………………

cégszerű aláírás

Ajánlatkérés 9/b. sz. melléklet: A melegkonyhás étteremben árusítandó „opcióként vállalt” termékek és azok bruttó fogyasztói ára

Kereskedelmi ajánlat részletezése

*A melegítőkonyhás étteremben nyújtott szolgáltatást reprezentáló árukosár*

*10. opciós termékek listája*

|  |  |  |
| --- | --- | --- |
| **termék megnevezése** | **egység** | **bruttó egységár** |
| *I. A szolgáltatás keretében elérhető opciós termékek* |
| 1. laktóz és glutén érzékeny főétel
 | 1 adag |  |
| 1. desszert
 | 1 adag |  |
| **árukosár értéke mindösszesen (bruttó Ft):** |  |

Kelt, ………………………………

…………………………………

cégszerű aláírás

1. Minden esetben az ajánlattevő esetében igaz kijelentés aláhúzandó, illetve értelemszerűen kitöltendő. [↑](#footnote-ref-1)